jkorsvik/nowiki_second_scrape_merged huggingface dataset:
7. serierunde i Tippeligaen 2010

7. serierunde i Tippeligaen 2010 startet lørdag 17. april klokken 17 med Hønefoss mot Viking. Runden fortsatte med fem kamper søndag 18. april, fire kamper klokken 18 og hovedkampen mellom Brann og Vålerenga på Brann Stadion klokken 20. Runden fortsatte mandag 19. april klokken 19 med Aalesund mot Rosenborg. Grunnet problemer i flytrafikken i forbindelse med vulkanutbruddet på Island ble kampen mellom Tromsø og Sandefjord utsatt til 21. april klokken 19.


== Fakta ==


== Referanser ==
Krisztina Morvai

Krisztina Morvai (født 22. juni 1963 i Budapest) er en ungarsk advokat og politiker. Hun ble i 2009 valgt inn i Europaparlamentet som toppkandidat for Jobbik i EU-valget i Ungarn i 2009 uten selv å være medlem av partiet. Morvais offentlige utspill mot ungarske jøder og Romfolket har gjort at hun betraktes som en høyreekstrem politiker.


== Bakgrunn ==
Morvai vokste opp i Budapest og tok embetseksamen i juss ved Eötvös Loránduniversitetet i byen. I 1989 ble hun den første mottakeren av det britiske stipendet for studenter fra Sentral-Europa og fikk dette tildelt av statsminister Margaret Thatcher personlig. Hun benyttet dette til videre studier i juss ved King's College (London) hvor hun tok en britisk mastergrad i juss. I årene 1993-1994 underviste hun juss ved University of Wisconsin–Madison som Fulbrightstipendiat. Hun fokuserte hovedsakelig på strafferett, abortspørsmål, offerets rolle i kriminalretten, HIV-positives rettigheter og verdighet, krenkelse av barns rettigheter og seksuelle overgrep, prostitusjon, diskriminering og vold i hjemmet. Hun skrev boken Terror a családban (Terror i familien) om vold i hjemmet.
Morvai er menneskerettighetsekspert og professor ved Universitetet i Budapest. Hun har arbeidet for FNs komité mot diskriminering av kvinner, men ble avsatt etter at hun blant annet tok parti for palestinerne mot Israel.


== Beskyldninger om antisemittisme ==
Morvai har vakt oppmerksomhet med sine antisemittiske uttalelser. Før EU-valget i 2009 offentliggjorde hun et brev til sine velgere hvor hun blant annet skrev: «I would be glad if the so-called proud Hungarian Jews would go back to playing with their tiny little circumcised tail rather than vilifying me.» («Jeg ville foretrekke at alle de såkalte stolte ungarske jødene ville vende tilbake til å leke med deres små, omskårne haler i stedet for å bakvaske meg.»)  I et åpnet brev til Israels ambassadør til Ungarn under Israel–Gaza-konflikten 2008–2009 skrev hun: «The only way to talk to people like you is by assuming the style of Hamas. I wish all of you lice-infested, dirty murderers will receive Hamas’ s kisses.» («Den eneste måten å snakke med folk som deg, er å gjøre som Hamas. Jeg ønsker at alle dere lusete, skitne mordere vil motta Hamas' kyss»)


== Referanser ==


== Eksterne lenker ==
Offisielt nettsted 
(en) Krisztina Morvai – kategori av bilder, video eller lyd på Commons 
Krisztina Morvai på Facebook 
(en) Krisztina Morvai hos Europaparlamentet
Dean Barrow

Dean Oliver Barrow (født 2. mars 1951 i Belize City i Britisk Honduras) er en belizisk politiker som var landets statsminister fra 2008 til 2020. Han er leder av partiet United Democratic Party. Han var visestatsminister og utenriksminister fra 1993 til 1998. Deretter var han leder av opposisjonen frem til UDP vant valget i februar 2008 og han ble statsminister.
Barrow er utdannet jurist.


== Referanser ==
Knut Nikolai Tønnevold Ugland

Knut Nikolai Tønnevold Ugland (født 2. oktober 1986) er en norsk forretningsmann og milliardær fra Grimstad.


== Bakgrunn ==
Ugland er eneste barn av Johan Jørgen Uglands eneste datter Gerd Jorun Ugland. Han tok etternavnet Ugland rett etter han ble myndig. Han har studert økonomi og administrasjon ved Universitetet i Agder.


== Arv ==
I 2010 ble det kjent at han hadde arvet 55 prosent av bestefarens Johan Jørgen Uglands formue på over tre milliarder kroner via aksjer i bestefarens shippingimperium, som i 2010 hadde 1000 ansatte, og i 2008 et overskudd på 530 millioner. Frem til Tønnevold var 35 år ble arven styrt av et forvaltningsråd med de tre medlemmene Ellen Ugland, Jørgen Lund, og Øystein Beisland. Etter at Ellen Ugland døde 6. desember 2010 arvet han verdier på 1,35 milliarder kroner etter henne, og ble så sittende med alle aksjene i bestefarens rederimperium, som hadde en anslått verdi på tre milliarder kroner. Med i arven var også boligen på Ugland Gård, med alt innbo fra Ugland-slekten.


== Fotball ==
Ugland var keeper i Fotballklubben Jerv. Som ungdom gikk han på Norges Toppidrettsgymnas og prøvde seg i klubbene Lyn, Skeid og Korsvoll.


== Verv 2009 ==
J. J. Ugland – Styremedlem
Ugland Gård – Styremedlem
Ugland Construction
Skipsaksjeselskapet Kysten – Varamedlem
Ugland Bulk Carriers – Varamedlem
Ugland Barge Pool – Varamedlem
Ugland Marine – Varamedlem


== Referanser ==
A Temporary Dive

A Temporary Dive er et musikkalbum med Ane Brun. Det ble utgitt i 2005.


== Sporliste ==
«To Let Myself Go»
«Rubber & Soul»
«Balloon Ranger»
«My Lover Will Go»
«A Temporary Dive»
«Laid in Earth»
«This Voice»
«Where Friend Rhymes With End»
«Song No. 6»
«The Fight Song»


== Eksterne lenker ==
(en) A Temporary Dive på Discogs 
(en) A Temporary Dive på MusicBrainz 
(en) A Temporary Dive på Spotify 
(en) A Temporary Dive på Spotify 
(en) A Temporary Dive på AllMusic
Even Trygve Hansen

Even Trygve Hansen (født 4. august 1950) er eier og daglig leder av rådgivningsselskapet Strat & Media. Han er styreleder i stiftelsen Asker og Bærums Budstikke, styremedlem i Bente Aid og Finansmarkedsfondet.  
Frem til 2017 var han spesialrådgiver ved HL-senteret på Bygdøy i Oslo. (Senter for studier av Holocaust og livssynsmionoriteter) Han gikk av som adm. direktør i Fagpressen, Den Norske Fagpresses Forening,  presse- og interesseorganisasjonen for blader, magasiner og tidsskrifter sommeren 2013 etter 17 år. Han har sin bakgrunn fra presse og næringsliv, bl.a. som journalist i VG, politisk medarbeider i Aftenposten, samt fra ledende stillinger innen informasjon og samfunnskontakt i SAS Norge, Alcatel og Scanpartnergruppen. Han var tidligere medlem av styret i Bærum Kulturråd og har også hatt flere sentrale styreverv innen mediebransjen, bl.a. i Norsk Presseforbund, Kopinor,  Stiftelsen Asker & Bærums Budstikke, Kommunal Rapport og de internasjonale bladorganisasjonene FIPP og FAEP. 
Even Trygve Hansen var også gitarist i instrumental og surfbandet The Stingrays, som ble startet i 2018. Bandet spilte instrumentalpop fra tidlig 60-tall, samt en del egenkomponert materiale. De øvrige medlemmer av bandet var Tore Heggelund (sologitar), Leif Lillejordet (bassgitar) og Magnar Bergo (trommer). The Stingrays hadde en rekke konserter, blant annet på Victoria Scene, Bakgården i Sandvika og gitarfestivaler i Gøteborg og Fredrikstad. Etter at gitarist Tore Heggelund brått døde i september 2022 er bandet oppløst.
Galunggung

Galunggung er en aktiv stratovulkan på øya Java i Indonesia. Den er 2.168 meter høy. Vulkanens siste større utbrudd var i 1982 og er blant annet kjent for at et fly fra British Airways fikk problemer når det passerte gjennom askeskyen.


== Fem kjente utbrudd ==
Det er (pr 2010) historisk belagt fem utbrudd fra denne vulkanen. Det første man har historisk belegg for var samtidig det hittil mest intensive og ødeleggende. Det fant sted i 1822. Dette utbruddet, som er notert med styrke 5 på vulkaneksplosivitetsindeksen (VEI), kostet 4011 mennesker livet. Under utbruddet ble 114 landsbyer ødelagt av lava-,  lahar- og inntil ti kilometer lange pyroklastiske strømmer.
Et ytterligere utbrudd fant sted i 1894.
I 1918 ble det dannet en stor pluggdom på toppen av vulkanen. 
Utbruddet i 1982 hadde en VEI-intensitet på 4, og kostet 35 mennesker livet, alle i vulkanens nære omgivelser på Java. Det pågikk fra mai til oktober, og pluggdomen som var blitt dannet i 1918 ble da nesten helt blåst vekk. I tillegg til nestenulykken på utbruddsnatten med British Airways Flight 9, da alle fire flymotorer kuttet ut da den fløy gjennom askeskyen, gikk det en måned etter også nesten galt med en Singapore Airlines-flyvning. Denne flighten, med 230 ombord, kom også uforvarende inn i en askesky nattestider og mistet tre motorer, men klarte også å gjenoppstarte etter et betydelig høydetap på 2400 meter.
Det så langt siste utbruddet fulgte i 1984, av VEI-styrke 2, et freatisk utbrudd som pågikk i to uker.


== Eksterne lenker ==
(en) Galunggung – kategori av bilder, video eller lyd på Commons NOAA facts and figures about Galunggung
Volcanological Survey of Indonesia
Official website of Indonesian volcanoes at USGS
Stompin Our Feet With Joy

Stompin Our Feet With Joy er et musikkalbum med Vidar Busk. Det ble utgitt i 1997 og er hans debutalbum.


== Sporliste ==
«Stompin Our Feet With Joy» (David York)
«Boogie Leg» (David York/Vidar Busk)
«Working Man Blues» (David York/Vidar Busk)
«5-10-15 Hours» (Rudy Toombs)
«Lucy Mae Blues» (Frankie Lee Sims)
«Anywhere You Go» (Roy Book Binder)
«The Ballad of Vidar Busk» (David York)
«Live My Life Too Fast» (David York)
«Low Down Shakin' Chill» (David York/Vidar Busk)
«Shrimps At South Park» (Vidar Busk/Johnny Augland)
«Lawdy Miss Clawdy» (Lloyd Price)
«Use What You Got» (Freddie King)
«Make Me Feel So Bad» (Howlin' Wolf/Bo Diddley)
«She Wants To Sell My Monkey» (Tampa Red)Bonus-spor på 2011-utgaven«Jelly Roll» (Vidar Busk)
«Dreamin´ About The Wolf» (David York)
«In The Alley» (David York)
«The Second Coming» (Arne Fjeld Rasmussen)


== Medvirkende ==


=== Vidar Busk & His True Believers ===
Vidar Busk - sang, gitar, låtskriver, arrangement, produsent
Rune Endal - bass, kor, arrangement, produsent
Arne Fjeld Rasmussen - munnspill, kor, arrangement, produsent
Martin Windstad - trommer, perkusjon, kor, arrangement, produsent
Dag Yri - piano, tekniker, arrangement, produsent (2011)


=== Øvrige ===
Johnny Augland - produsent, gitar, piano
Alf Emil Eik - tekniker
Rune Jørgensen - tekniker
Chris Sansom - mastering (2011)
Anne Lise Flavik - fotograf
Thor Lønning Aarrestad - fotograf
Jostein Forsberg - albumnotater
Hilde Marstrander - coverkunst
Espen Liland - coverdesign
Hovrätt

En hovrätt er den andre allmenne domstolsinstans i Finlands og Sverige. Hovrätten tilsvarer Lagmansretten i Norge og fungerer som ankeinnstans for tingretten. 


== Finlands hovrätter ==
Det finnes seks hovrätter i Finland:

Helsingfors hovrätt
Kouvola hovrätt
Rovaniemi hovrätt
Vasa hovrätt
Åbo hovrätt
Östra Finlands hovrätt i Kuopio


== Sveriges hovrätter ==

Det finnes seks hovrätter i Sverige: 

Svea hovrätt i Stockholm
Göta hovrätt i Jönköping
Hovrätten över Skåne och Blekinge i Malmö
Hovrätten för Västra Sverige i Göteborg
Hovrätten för Nedre Norrland i Sundsvall
Hovrätten för Övre Norrland i Umeå.Hovrätten er andre rettsinnstans for de forbrytelser, tvistemål og domsavsigelser som ankes fra en tingrett innen hovrättens domkrets.
Hver enkelt hovrett har sin geografisk bestemte domkrets. Hovrettene behandler omtrent 22 000 saker per år.
Fimmvörðuháls

Fimmvörðuháls er et 1 km langt og ca. 2 km bredt isfritt landområde sør på Island, mellom isbreene Eyjafjallajökull og Mýrdalsjökull, ca. 150 km sør for Reykjavík.
Navnet kan oversettes til «de fem varders høydedrag» (isl. Varða, flertall Vörður) som er stenvarder som markerer stiretningen på den populære 22 km lange vandreruten fra Skógar til Þórsmörk.  
I de senere år er det konstatert seismografisk aktivitet i området, og den  20. mars 2010 inntraff et vulkanutbrudd like før midnatt ved Fimmvörðuháls. Utbruddet er det første vulkanutbruddet i området siden 1823. Det førte til evakuering av omkring 500 mennesker i to nærliggende landsbyer og en rekke internasjonale flyruter til Keflavík International Airport ble innstilt som følge av voldsom røykutvikling fra utbruddet. 


== Se også ==
Eyjafjallajökulls vulkanutbrudd 2010


== Eksterne lenker ==
(en) Fimmvörðuháls – kategori av bilder, video eller lyd på Commons 
Photos from Fimmvörðuháls
Systematisk observasjon av lesing

Systematisk observasjon av lesing (SOL) er en prosess som går ut på å få barn til å lese. Det er et verktøy for å fastslå hvor elevene er i sin leseutvikling og hvor hver elev skal følges i sin leseutvikling gjennom alle årene i grunnskolen. Prosessen omfatter også ett program for kompetanseheving for lærere og et verktøy for tilbakemelding til elever og foresatte.Modellen skriver seg fra Australia. Der skåret elevene dårlig på tester, så de fant ut at noe måtte gjøres. De fikk ideene fra New Zealand. I Australia ble det nasjonal storsatsing på utdanning av lærere til å undervise i morsmålet. I hele Australia arbeider de nå etter samme undervisningmodell.


== Gjøremåte ==
Elevene blir delt inn i grupper på 3-5 elever. Klasserommet blir ordnet til stasjoner. Lærerstyrt stasjon, ABC krok (skrivekrok), lesekrok, datakrok, formingskrok og mattekrok. Elevene skal være 12 minutter på hver stasjon. Når 12 minutter er gått, gis det et signal, og elevene går til neste stasjon. Det blir ca. to skoletimer. For de minste elevene holder en ikke på så lenge. En har kanskje bare fire stasjoner i begynnelsen. Men etter som elevene går fram i «alder og visdom», går undervisningen over to skoletimer.


== Referanser ==
Anat Kamm

Anat Kamm eller Anat Kam (hebraisk: ענת קם, født 1987 i Jerusalem) er en israelsk journalist. I desember 2009 ble hun arrestert av Shin Bet for angivelig å ha lekket militære hemmeligheter. Saken ble offentlig kjent i april 2010. Informasjonen Kamm hadde fått tak i tydet på at det israelske militæret drev ulovlig likvidering av palestinere og dermed trosset Israels høyesterett, som hadde lagt ned klart forbud mot slike drap.


== Referanser ==
Hans B. Skaset

Hans Bernhard Skaset (født 10. april 1935 i Åfjord) er en norsk tidligere idrettsleder og offentlig tjenestemann.
Skaset var formann i Norges Friidrettsforbund fra 1976 til 1983 og deretter formann i Norges Idrettsforbund fra 1984 til 1990. Fra 1991 til 2000 var han ekspedisjonssjef i idrettsavdelingen i Kulturdepartementet.
Han er norgesmester i tikamp fra 1960 og i femkamp fra 1961 og 1963. Han satte norske rekorder i begge grener. Skaset konkurrerte for Sportsklubben Freidig, Kolbotn IL og IK Tjalve.


== Referanser ==


== Eksterne lenker ==
Biografi i Norsk biografisk leksikon
George Campbell, 8. hertug av Argyll

George John Douglas Campbell, 1. og 8. hertug av Argyll (født 30. april 1823, død 24. april 1900), titulert marki av Lorne fram til 1847, var en britisk politiker og skotsk adelsmann. Han forfattet også bøker som omhandlet vitenskap, religion og politikk på 1800-tallet. 


== Bakgrunn ==
Han blei født på Ardencaple Castle i Dunbartonshire som andre sønn av John Campbell, 7. hertug av Argyll og hans andre kone Joan Glassel, eneste datter av John Glassel. George hadde en eldre bror, ved navn John, men han døde før faren, og dermed blei det George som i 1847 overtok hertugtittelen. Han arva også tittelen Master of the Household of Scotland og Sheriff Argyllshire.


== Politisk karriere ==
Prins Albert av Sachsen-Coburg-Gotha var en nær venn av Georg og mellom 1852 og 1855 tjenestegjorde han som Lord Privy Seal i kabinettet til lord Aberdeen. Etter dette, i perioden 1855 til 1858, fungerte han som Postmaster General i lord Palmerstons første kabinett. Han blei Lord Privy Seal igjen fra 1859 til 1866, først som en del av Palmerstons andre kabinett, deretter under lord Russells andre kabinett. Han blei kjent for sin støtte til nordstatene i den amerikanske borgerkrig.I William Ewart Gladstones første regjering (1868–1874) blei han utnevnt til Secretary of State for India. Han nekta å love støtte til emiren av Afghanistan i kampen mot russerne. Dette var et ledd i konflikten som til slutt førte til den andre britisk-afghanske krig.
Argylls kone, født Elizabeth Georgiana Leveson-Gower, tjenestegjorde som Mistress of the Robes. I 1871 blei hertugens sønn og arving, lord Lorne, gift med ei av dronning Viktorias døtre, Prinsesse Louise.


== Utmerkelser ==
Campbell blei utnevnt til medlem av Det kongelige råd. Han var ridder av Hosebåndsordenen og av Tistelordenen. 
Campbell var Fellow av Royal Society og Royal Society of Edinburgh.


== Referanser ==


== Eksterne lenker ==
(en) George Campbell, 8th Duke of Argyll – kategori av bilder, video eller lyd på Commons 
(en) George Campbell, 8. hertug av Argyll hos Hansards parlamentsdebatter 
(en) George Campbell, 8. hertug av Argyll hos The Peerage
I Came Here To Rock

I Came Here To Rock er et musikkalbum utgitt av Vidar Busk i 1998.


== Sporliste ==
«I Came Here to Rock» (Vidar Busk/R.C. Finnigan)
«24/7» (Vidar Busk/R.C. Finnigan)
«Letter to My Girlfriend» (Eddie Jones)
«Mr. Sugar» (Vidar Busk/Johnny Augland/David York)
«Get Up Baby» (David York/Vidar Busk)
«Sweet Thing» (Vidar Busk/Johnny Augland/R.C. Finnigan)
«Groovy Gravy One For Bill» (Arne Fjeld Rasmussen)
«One Eye Open» (David York/Vidar Busk)
«She's Crazy 'Bout' Men» (Vidar Busk/Johnny Augland/R.C. Finnigan)
«Lovestruck» (Chuck Willis)
«Hard Times» (David York)
«One Way Ticket Man» (Vidar Busk/Johnny Augland/R.C. Finnigan)


== Medvirkende ==


=== Vidar Busk & His True Believers ===
Vidar Busk - sang, gitarer, låtskriver
Rune Endal - kontrabass, el-bass
Johnny Augland - piano, gitar, kontrabass, slide, produsent
Martin Windstad - trommer, perkusjon
Arne Fjeld Rasmussen - munnspill


=== Øvrige ===
Erlend Gjerde - trompet på I Came Here To Rock, Letter to My Girlfriend, Mr. Sugar, Get Up Baby, She's Crazy 'Bout' Men, Lovestruck
Jørgen Gjerde - trombone på I Came Here To Rock, Letter to My Girlfriend, Mr. Sugar, Get Up Baby, She's Crazy 'Bout' Men, Lovestruck
Sigurd Køhn - saksofon på I Came Here To Rock, Letter to My Girlfriend, Mr. Sugar, Get Up Baby, She's Crazy 'Bout' Men, Lovestruck
Jan Unneberg - lydeffekter på Get Up Baby
Atle Sponberg - fiolin på Lovestruck
Sølve Sigerland - fiolin på Lovestruck
Øyvind Fossheim - fiolin på Lovestruck
Mikko Lampila - cello på Lovestruck
Knut Reiersrud - gitar på Hard Times
Roberth Opsahl-Engen - tekniker, miksing, mastering
Johannes Bartels - tekniker
Alex Møklebust - tekniker
Marcel Lelienhof - fotograf
Hilde Marstrander - coverkunst
Espen Liland - coverdesign
Blaengarw

Blaengarw er landsby i grevskapsdistriktet Bridgend i det sørlige Wales. Landsbyen ligger øverst oppe i Garw Valley, om lag 15 km nord for byen Bridgend.


== Kjente folk fra Blaengarw ==
Cyril Jenkins (1889–1978), komponist


== Eksterne lenker ==
Garw Valley Web Site
www.geograph.co.uk
Do You Know the Way to San José

«Do You Know the Way to San José» er en pop/soul-sang skrevet av Burt Bacharach og Hal David. Den ble opprinnelig sunget av Dionne Warwick, og ble for første gang utgitt på albumet Dionne Warwick in Valley of the Dolls (1968).
«Do You Know the Way to San José» nådde tiendeplassen på Billboard Hot 100 og åttendeplassen på de britiske singellistene.
Bjørn Tveter

Bjørn Tveter (født 13. juni 1944 i Sandefjord) er en norsk tidligere skøyteløper. Han representerte Sandefjord Skøiteklub, Tønsberg Turn og Idrettsforeningen Fram. 
Tveter vant EM, allround i Proffligaen på skøyter i 1974. Han deltok under vinter-OL for Norge i 1968 i Grenoble med 5.-plass på 1500 meter, og i 1972 i Sapporo med 4.-plass på 1500 meter. 


== Personlig ==
Øyvind Tveter er Bjørn Tveters yngre bror. Bjørn Tveter er også far til skøyteløperne Thor Olav Tveter og Anne Therese Tveter.


== Referanser ==


== Eksterne lenker ==
(en) Bjørn Tveter – Olympics.com 
(en) Bjørn Tveter – Olympic.org 
(en) Bjørn Tveter – Olympedia 
(en) Bjørn Tveter – Sports-Reference (OL-resultater – arkivert) 
(en) Bjørn Tveter – Speedskatingbase.eu 
(en) Bjørn Tveter – SpeedSkatingNews.info 
(en) Bjørn Tveter – SpeedSkatingStats.com
Trebiter

Trebiter (Spondylis buprestoides) er en bille som tilhører familien trebukker (Cerambycidae). Den finnes i ytre strøk i Sør-Norge.


== Utseende ==
En middelsstor til ganske stor (10–24 mm), svært kraftig, svart trebukk med uvanlig korte antenner. Den kan ikke forveksles med noen annen nordisk trebukk, men ligner overflatisk på noen arter i familien gnagbiller (Trogossitidae), disse er imidlertid ikke skogsarter. Antennene er kraftige og omtrent så lange som hode + thorax. Hodet er svært stort og bredt, med meget kraftige kjever (mandibler). Det er firkantet og betydelig bredere enn langt, fasettøynene forholdsvis små. Pronotum har rett forkant, er ellers jevnt rundet, fint og tett punktert. Dekkvingene har markerte, nesten rettvinklede skuldre, og to lengderibber på hver vinge. De er mye grovere punktert enn pronotum. Beina er korte og kraftige.


== Levevis ==
Larvene utvikler seg i døde furutrær, også i hogststubber. Arten trives best i tørre, solåpne skoger, gjerne på sandgrunn. Hunnen legger gjerne egg på eller rett under bakkenivå, larven lever under barken i begynnelsen, men gnager seg etter hvert inn i veden. De etterlater seg ca. 1 cm brede, sylindriske ganger i veden, disse er fylte med ekskrementer og gnagespon. Larveutviklingen tar 2-3 år. De voksne billene er aktive i juni—august.
De kan fly i solskinn, men er trolig mest aktive om natten da de kommer til lys. De blir også tiltrukket av terpentin og kan komme flygende til husvegger som nettopp har blitt malt med terpentinholdig maling eller beis. Med sine kraftige kjever kan denne billen gi et smertefullt bitt om den blir håndtert uforsiktig.


== Utbredelse ==
Arten er utbredt over store deler av Palearktis. I Norge finnes den i kystnære strøk i Sør-Norge.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien stubbebukker, Spondylidinae Audinet-Serville, 1832  – 75 arter, 17 i Europa
Gruppe Spondylidini
trebiter, Spondylis buprestoides (Linnaeus, 1758)


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Spondylis buprestoides


== Eksterne lenker ==
(en) trebiter i Encyclopedia of Life 
(en) trebiter i Global Biodiversity Information Facility 
(no) trebiter hos Artsdatabanken 
(sv) trebiter hos Dyntaxa 
(en) trebiter hos Fauna Europaea 
(en) trebiter hos ITIS 
(en) trebiter hos NCBI 
(en) Kategori:Spondylis buprestoides – bilder, video eller lyd på Wikimedia Commons 
(en) Spondylis buprestoides – galleri av bilder, video eller lyd på Wikimedia Commons 
Spondylis buprestoides – detaljert informasjon på Wikispecies